**Tárgy:** Ajánlattételi felhívás – tabletek beszerzése szociális gondozói képzéshez, RE-HABILITATION SKHU/1802/3.1/042

**AJÁNLATTÉTELI FELHÍVÁS**

1. **Az ajánlatkérő adatai:**

Ajánlatkérő neve: Szent László Gimnázium, Technikum, Szakképző Iskola és Kollégium

Ajánlatkérő székhelye: 2628 Szob, Árpád u. 11.

Adószám (HU): 18667008-1-13

Ajánlatkérő e-mail címe: szlaszlo.ig@gmail.com; igazgato@lazaristagimnazium.hu

Az INTERREG V-A Szlovákia-Magyarország Együttműködési Program keretében támogatott RE-START c. akcióterven belül megvalósuló RE-HABILITATION projekt keretében szociális gondozói tanfolyam valósul meg a projektben részt vevő Szent László Gimnázium, Technikum, Szakképzőiskola és Kollégium, valamint Blanka Richtáriková – Kurz opatrovania közös partnerségével. A program egyfelől az akcióterv keretében a térségben újonnan létrehozandó szociális intézményi kapacitások humánerőforrás igényét kívánja kielégíteni, másrészt pedig a munkanélküliség csökkentését és a munkaerőpiacon hátrányos helyzetből induló csoportok foglalkoztatottságát is javítani hivatott.

1. **Az ajánlattételi felhívás tárgya, leírása**

Jelen ajánlattételi felhívás célja a Szent László Gimnázium, Technikum, Szakképzőiskola és Kollégium részéről **5 db 10,9 hüvelykes 256 GB tárhellyel rendelkező iPad Air tablet beszerzése.**

A beszerzés tárgyának egyértelmű és közérthető meghatározása érdekében az Ajánlatkérő meghatározott gyártmányú termékre/terméktulajdonságra hivatkozik. A megnevezés csak a tárgy jellegének egyértelmű meghatározása érdekében történt. A jelen ajánlattételi felhívásban megnevezett paramétereknek megfelelő vagy azzal egyenértékű termékek megajánlhatók, de alacsonyabb színvonalú nem (a megadott tulajdonságok, típusok az ajánlatkérő szerinti ideális megoldást jelenti, de ajánlatot tenni lehet ezzel egyenértékű, minőségű és műszaki adataiban hasonló jellemzőkkel rendelkező egyéb berendezésekre is). Ajánlatkérő az egyenértékűséget az általa a meghatározott paraméterek tekintetében vizsgálja. Ajánlatkérő akkor tekinti egyenértékűnek az ajánlattevő által megajánlott termékeket, amennyiben az minőségben és műszaki adataiban egyenértékű jellemzőkkel rendelkezik az ajánlatkérő által előírt termékekkel.

1. **Teljesítési határidő, teljesítés helye**

Az ajánlat elfogadását követő 5 munkanapon belül az Ajánlatkérő előzetes megrendelőt küld a nyertes ajánlattevő részére.

Az eszközök szállításának határideje (teljesítési határidő): az előzetes megrendelés visszaigazolásától számított 30 nap. Az előzetes megrendelést Nyertes ajánlattevő 3 munkanapon belül köteles visszaigazolni. Ajánlatkérő a nyertes ajánlattevővel az eszközök rendelkezésre állása esetén – a teljesítési határidőn belül – köt adásvételi szerződést az eszközökre.

Teljesítés helye: az ajánlatkérő székhelye: 2628 Szob, Árpád u. 11.

A teljesítés során a leszállított eszközökről átadás-átvételi jegyzőkönyv felvételére kerül sor. A jegyzőkönyv tartalmazza – amennyiben ilyen van – az eszköz gyártási vagy egyéb azonosító számát.

Nyertes ajánlattevő köteles átadni a teljesítés során az eszközök kezelési útmutatóit és valamennyi, a rendeltetésszerű használathoz szükséges egyéb dokumentumot. Az átadás elektronikus úton, illetve interneten elérhető dokumentumokra való hivatkozással is teljesíthető.

Nyertes ajánlattevő előteljesítésre jogosult.

1. **Fizetési feltételek**

Az ajánlattevő által az ajánlatban megadott ár a megrendelés teljesítése során kötött. Az ellenérték kiegyenlítése – a teljesítés igazolását követően – magyar forintban (HUF), a nyertes ajánlattevőnek a megjelölt pénzforgalmi számlájára történő átutalással történik, a számla kiállításától számított 30 napon belül.

A vételár tartalmazza az adásvétel és a szállítás teljesítésével kapcsolatos összes költséget, amelyen felül a nyertes ajánlattevő egyéb címen sem díjazásra, sem költségtérítésre nem tarthat igényt.

1. **Kizáró okok**

Az eljárásban nem lehet ajánlattevő, aki végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy adószámát bármilyen okból törölték, vagy ellene jogerős végrehajtási eljárás van folyamatban, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van.

1. **Az ajánlattal kapcsolatos információk**

Az ajánlatnak tartalmaznia kell

1. az ajánlattevő megnevezését, székhelyét, (postacímét, amennyiben az eltér a székhelytől), egyéb elérhetőségeit, cégjegyzékszámát és/vagy adószámát);
2. az ajánlat kiállításának és érvényességének dátumát;
3. az ajánlatkérés tárgyára vonatkozó árajánlatot;
4. a projekt azonosítószámát (RE-HABILITATION SKHU/1802/3.1/042)

Ajánlatkérő lehetőséget biztosít közös ajánlattételre. Közös ajánlattétel esetén az ajánlattételi lapon (az ajánlattevői adatok táblázat többszörözésével, valamint külön nyilatkozatban) utalni kell az ajánlattételi szándékra, s meg kell nevezni a közös ajánlattevőket. Az ajánlattevők kötelesek maguk közül egy, az eljárásban a közös ajánlattevők nevében eljárni jogosult képviselőt megjelölni, és az erről szóló közös nyilatkozatot benyújtani. A közös ajánlattevők az ajánlattételi laphoz mellékelt nyilatkozatot kötelesek benyújtani, amely tartalmazza az ajánlatban vállalt kötelezettségek megosztásának ismertetését. A közös ajánlattevők a megkötendő szerződésben vállalt valamennyi kötelezettség teljesítéséért egyetemleges kötelezettséget kell vállalniuk.

1. **Hiánypótlás**

Ha az Ajánlattevő az ajánlatot hibásan, hiányosan nyújtotta be, és a hibák, hiányosságok olyan jellegűek, hogy azok a hiánypótlás során pótolhatók, Ajánlatkérő a megfelelő határidő kitűzésével – a hibák, hiányosságok egyidejű megjelölése mellett –az Ajánlattevőt hiánypótlására hívja fel. Ha az Ajánlattevő a hiánypótlási eljárás során az ajánlatot ismételten hiányosan, hibásan nyújtja be, az ajánlat elutasításra kerül.

1. **Az ajánlat elbírálásának szempontja**

Ajánlatkérő az ajánlatokat a legalacsonyabb összegű ellenszolgáltatás alapján bírálja el. Ajánlatkérő az ajánlattételi, illetve a hiánypótlási felhívásban előírtak szerint, továbbá az ajánlatban, valamint a hiánypótlásban foglaltak alapján dönt. Ajánlatkérő felhívja az Ajánlattevők figyelmét, hogy az Ajánlatkérő részéről történő kötelezettségvállalás a nyertes Ajánlattevővel adásvételi szerződés megkötése útján történik.

A beérkezett ajánlatok elbírálásáról és Ajánlatkérő döntéséről az Ajánlattevők írásbeli értesítést kapnak.

1. **Az ajánlatok érvényessége**

Az ajánlattételi, valamint a hiánypótlási felhívásban meghatározott feltételeknek mindenben megfelelően, megadott határidőn belül az Ajánlattevőtől érkező ajánlat.

1. **Szellemi tulajdonra vonatkozó rendelkezések**

Nyertes ajánlattevőnek köteles szavatolnia, hogy a megajánlott eszközök kizárólagos tulajdonosa a nyertes ajánlattevő, azon harmadik személynek nem áll fenn olyan joga, amely az Ajánlatkérő korlátozástól mentes tulajdonszerzését akadályozná vagy kizárná.

1. **Jótállás**

Nyertes ajánlattevő a szállított eszközökre legalább 1 éves jótállást vállal

1. azért, hogy az eszközök megfelelnek a jelen ajánlattételi felhívásban foglaltaknak;
2. azért hogy az eszközök megfelelnek a felhasználás céljának;
3. valamennyi eszköz új, eredeti gyári termék,
4. valamennyi eszköz megfelel a vonatkozó hatósági és az ajánlattételi felhívásban meghatározott előírásnak, rendelkezik CE jelöléssel.
5. **Az ajánlat benyújtásának határideje, módja:**

**Az ajánlatok benyújtásának határideje: 2022. február 15.**

Ajánlatát kérem, szíveskedjen az **1.sz. melléklet szerinti ajánlattételi lapot** **aláírva**, az Ajánlatkérő részére **szkennelve vagy minősített elektronikus aláírással ellátva, e-mail útján megküldeni vagy az Ajánlatkérő székhelyére személyesen kézbesíteni;**

E-mail: igazgato@lazaristagimnazium.hu vagy szlaszlo.ig@gmail.com

1. **Az ajánlattétellel kapcsolatos egyéb feltételek, információk:**

Kérdéseikkel, észrevételeikkel kapcsolatban az alábbi elérhetőségeken kaphatnak felvilágosítást:

|  |  |
| --- | --- |
|  | Név: Németh GáborTel.: 0627370121E-mail: szlaszlo.ig@gmail.com |

Kérem, hogy az ajánlatában azokat az esetleges egyéb feltételeket is jelölje meg, melyeket Ajánlattevő a teljesítéshez nélkülözhetetlennek tart.

Az ajánlatok összeállításával és benyújtásával kapcsolatban felmerült összes költség az Ajánlattevőt terheli.

Amennyiben Ajánlattevő nem teljesíti az ajánlattételi, valamint a hiánypótlási felhívásban előírtakat, Ajánlatkérő ajánlatát érvénytelennek nyilvánítja.

Ajánlatkérő fenntartja magának a jogot, hogy az eljárást – annak bármely szakaszában – indokolás nélkül eredménytelennek nyilvánítsa.

Ajánlattevő az ajánlat benyújtásával – kifejezett nyilatkozat hiányában is – elfogadja a jelen ajánlattételi felhívásban foglaltakat.

Ajánlattevő az ajánlat benyújtásával kijelenti, hogy az ajánlattétel tárgyát képező szolgáltatások nyújtására alkalmas és arra jogosultsággal rendelkezik.

Az ajánlattevő az ajánlat benyújtásával hozzájárul ahhoz, és szavatol azért, hogy a vonatkozó hazai, nemzetközi, továbbá európai uniós jogszabályok, elsősorban az információs önrendelkezési jogról és az információszabadságról szóló 2011. évi CXII. törvény, illetve a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az Európai Parlament és a Tanács (EU) 2016/679 rendelet előírásainak megfelelően jelen ajánlattételi eljárással kapcsolatos valamennyi tevékenység, eljárás során átadott dokumentumokban feltüntetett személyek kifejezetten hozzájárultak személyes adataiknak az Ajánlatkérő által az ajánlattételi eljárással kapcsolatos kezeléséhez, illetve ezen adatok vonatkozásában az Ajánlatkérő jogszabályokban foglalt közzétételi kötelezettségének teljesítéséhez.

Szob, 2022. február 8.

|  |
| --- |
| **………………………………………………..**Németh GáborigazgatóSzent László Gimnázium, Technikum, Szakképző Iskola és Kollégium |